钦定古今图书集成/明伦汇编/闺媛典/第012卷 > 《断肠曲》赵汝𬭼
## 钦定古今图书集成/明伦汇编/闺媛典/第012卷 > 《断肠曲》赵汝𬭼

凭栏日日望归驺，书来又报潇湘游。卷书默坐泪如
雨，弹向花上花潜愁。想郎快意杨州鹤，风光何地非
行乐。妾肠寸断郎岂知，独步苔阶空听鹊。风撼碧纱
夜窗深，弄针灯下无心情。蜀罗一段茸五色，看定鸳
鸯绣不成。妾貌留春春要去，妆镜孤鸾无力舞。辘轳
咿哑残梦惊，晓嘶似是郎马声。卷帘无人帘再下，遣
《童水东占打瓦》。